**ΟΜΟΣΠΟΝΔΙΑ ΔΩΔΕΚΑΝΗΣΙΑΚΩΝ ΣΩΜΑΤΕΙΩΝ**

**ΑΘΗΝΩΝ – ΠΕΙΡΑΙΩΣ**

ΔΕΛΤΙΟ ΤΥΠΟΥ

**Εορτασμός Επετείου Ενσωμάτωσης Δωδεκανήσου**

**σε Αθήνα και Πειραιά**

Η Ομοσπονδία Δωδεκανησιακών Σωματείων Αθηνών – Πειραιώς συνδιοργάνωσε με την Περιφέρεια Ν. Αιγαίου, τον εορτασμό της 74ης Επετείου της Ενσωμάτωσης της Δωδεκανήσου, το Σαββατοκύριακο 12- 13/3/2022.

Μετά από τρία ολόκληρα χρόνια αναγκαστικής διακοπής λόγω κορωνοϊού, το Σάββατο 12 Μαρτίου, πραγματοποιήθηκε λαμπρή πολιτιστική εκδήλωση στην αίθουσα εκδηλώσεων του Εμπορικού και Βιομηχανικού Επιμελητηρίου Αθήνας (ΕΒΕΑ), χωρίς την παρουσία χορευτικών συγκροτημάτων, για λόγους προφύλαξης της υγείας της νεολαίας μας.

Η έναρξη της εκδήλωσης έγινε με το άκουσμα του Ύμνου της Δωδεκανήσου, μέσα σε ένα ιδιαίτερα συγκινησιακό περιβάλλον, ενώ ήδη οι κοπέλες με τις παραδοσιακές φορεσιές των νησιών μας, είχαν κάνει την είσοδό τους στη σκηνή. Παίρνοντας τον λόγο, η κ. **Αγγελική Καραγγέλου**, Λεριακής καταγωγής, υπεύθυνη της ροής του προγράμματος, καλωσόρισε τους παρευρισκόμενους και ευχήθηκε για την επέτειό μας.

Στη συνέχεια, ο πρόεδρος της Ομοσπονδίας κ. **Γιάννης Φραγκούλης** αναφέρθηκε στη σημασία του εορτασμού της επετείου, ιδιαίτερα σε μια χρονική περίοδο γεμάτη δυσκολίες και αντιξοότητες. Αμέσως μετά, κάλεσε για ένα χαιρετισμό τον πρόεδρο του Περιφερειακού Συμβουλίου κ. **Φιλήμονα Ζαννετίδη**, εκπρόσωπο της συνδιοργανώτριας Περιφέρειας Νοτίου Αιγαίου. Ακολούθησε η εξαιρετική ομιλία του συμπατριώτη μας καθηγητή Διεθνών Σχέσεων ΕΚΠΑ κ΄ πρώην Υφυπουργού Εξωτερικών δρ **Ιωάννη Βαληνάκη** καθώς και η προβολή βίντεο με το ιστορικό της Ενσωμάτωσης, από την Πολιτιστική Ομάδα Αρχιπέλαγος.

Αξίζουν πολλά συγχαρητήρια στους μουσικούς μας **Γιώργο Χατζηπέτρο** και **Γιάννη Μεγαλούδη** καθώς και στην εξαίρετη ερμηνεύτρια **Κωνσταντίνα Γαμπιεράκη**, οι οποίοι εμπλούτισαν μοναδικά την όλη εκδήλωση, με παραδοσιακούς σκοπούς των νησιών μας.

Στην εκδήλωση, παραβρέθηκαν επίσης, εκτός από τους εκπροσώπους όλων των Δωδεκανησιακών Σωματείων της Αττικής, η βουλευτής ΣΥΡΙΖΑ κ. **Χαρά Καφαντάρη**, ο πρώην βουλευτής Δωδεκανήσου κ. **Γιώργος Κασσάρας**, ο αρχηγός της ελάσσονος μειοψηφίας του Περιφερειακού Συμβουλίου Ν. Αιγαίου κ. **Χαράλαμπος Κόκκινος**, η Περιφερειακή σύμβουλος Ν. Αιγαίου κ. **Αναστασία Γαμπιεράκη**, ο πρόεδρος της Νομαρχιακής Επιτροπής Δωδεκανήσου ΛΑΟΣ κ. **Μικές Στεφανίδης,** η επίτιμος πρόεδρος της Ομοσπονδίας μας κ. **Θεμελίνα Χαραλαμποπούλου** ο Πρόεδρος του Πολιτιστικού Ιδρύματος Δωδ/σου "Κλεόβουλος ο Λίνδιος" κ. **Φίλιππος Καλούδης**, οι κκ **Μενέλαος Μπαριανάκης** και **Μανώλης Καβαλιέρος**, εκπρόσωποι του βουλευτή Δωδεκανήσου ΝΔ κ. **Γιάννη Παππά**.

Γραπτά μηνύματα έστειλαν : οι βουλευτές Δωδεκανήσου ΝΔ κκ **Μάνος Κόνσολας, Βασίλης Υψηλάντης, Μίκα Ιατρίδη** και **Γιάννης Παππάς** και ΣΥΡΙΖΑ κ. **Νεκτάριος Σαντορινιός**.

Την Κυριακή 13 Μαρτίου, τελέσθηκε Πανηγυρική Αρχιερατική Δοξολογία στον Καθεδρικό Ναό Αθηνών, χοροστατούντος του Θεοφιλεστάτου Επισκόπου Ευρίπου κ. **Χρυσοστόμου** και παρουσία μεγάλου πλήθους συμπατριωτών μας. Το μήνυμα της επετείου απέδωσε ο συμπατριώτης μας πρώην Υπουργός Ναυτιλίας κ. **Αριστοτέλης Παυλίδης**

Ακολούθησε η καθιερωμένη πομπή από τον Καθεδρικό Ναό Αθηνών μέχρι το Μνημείο του Αγνώστου Στρατιώτη στο Σύνταγμα, όπου η Προεδρική φρουρά έφερε τη στολή του Βρακοφόρου του Αιγαίου Αρχιπελάγους.

Η κατάθεση στεφάνων έγινε παρουσία μεγάλου πλήθους, από τους:

κ. **Γιάννη Μελά**, βουλευτή Α΄ Πειραιά, εκ μέρους της ΝΔ

κ. **Γιάννη Μουζάλα**, βουλευτή Νοτίου Τομέα Αθηνών, εκ μέρους της Αξιωματικής Αντιπολίτευσης

κ. **Μανώλη Χριστοδουλάκη**, γενικό γραμματέα του ΠΑΣΟΚ - Κινήματος Αλλαγής

κα. **Μαρία Κομνηνάκα**, βουλευτή Λέσβου, εκ μέρους του ΚΚΕ

κ. **Μιχαήλ Γερακιό**, εκ μέρους της Ελληνικής Λύσης

Ταξίαρχο κ. **Κωνσταντίνο Κουβέλη**, εκ μέρους του Αρχηγού ΓΕΕΘΑ Στρατηγού κ. Κωνσταντίνου Φλώρου

κ. **Φιλήμονα Ζαννετίδη**, Πρόεδρο Περιφερειακού Συμβουλίου Ν. Αιγαίου, εκ μέρους του Περιφερειάρχη κ. Γιώργου Χατζημάρκου.

κ. **Γιώργο Δημόπουλο**, Αντιπεριφερειάρχη κεντρικού τομέα Αθήνας, εκ μέρους του Περιφερειάρχη Αττικής κ. Γιώργου Πατούλη

κα. **Πόπη Δομάζου,** δημοτική σύμβουλος Αθήνας, εκ μέρους του Δημάρχου κ. Κώστα Μπακογιάννη

κ. **Σπυρίδωνα Σπυρίδων**, πρόεδρο Συλλόγου Εφέδρων Αξιωματικών Ν. Πειραιά, εκ μέρους της Πανελλήνιας Ομοσπονδίας Εφέδρων Αξιωματικών

κ. **Γιάννη Φραγκούλη**, πρόεδρο Ομοσπονδίας Δωδεκανησιακών Σωματείων Αθηνών – Πειραιώς.

Θερμές ευχαριστίες αποστέλλουμε στις εταιρείες **ΒΑΠ ΚΟΥΓΙΟΣ ΑΒΕΕ και ΜΕΛΙΣΣΟΚΟΜΙΚΗ ΡΟΔΟΥ**, για τις προσφορές των κερασμάτων.

το ΔΣ της Ομοσπονδίας

Φωτογραφίες από το διήμερο των εκδηλώσεων

στην ιστοσελίδα μας, [**www.**omospondia12.com](http://www.omospondia12.com/)